Datuk Ketumanggungan

Datuk Ketumanggungan merupakan gelaran salah seorang tokoh legenda penyusun adat Minangkabau. Sistem adat yang disusun oleh Datuk Ketumanggungan ini dikenali juga dengan nama kelarasan atau lareh Koto Piliang; adat ini dikenali di Malaysia dan Singapura sebagai Adat Temenggong.

 Kehidupan 
Menurut salah satu versi Tambo Minangkabau, Datuk Ketumanggungan dilahirkan daripada pasangan Datuk Sri Maharaja Diraja dan Puti Indo Jelita. Datuk Ketumanggungan dan Datuk Perpatih Nan Sebatang, penyusun adat Bodi Caniago, merupakan dua orang bersaudara seibu berlainan bapa. Bapanya bernama Cati Bilang Pandai, suami kedua kepada ibunya.

Pada tahun 1165 Sutan Paduko Basa diangkat sebagai penghulu dengan gelaran Datuk Ketumanggungan sewaktu berumur 18 tahun sekaligus menduduki takhta kerajaan Pasumayan Koto Batu menggantikan ibundanya yang telah menjadi ratu selama 16 tahun. Pada tahun 1295, Dara Jingga yang menurut dugaan sebahagian orang bersuamikan Mahisa Anabrang dari Singasari, dipanggil pulang ke Minangkabau untuk menggantikan kedudukan Datuk Ketumanggungan sebagai raja.

 Rujukan 

 Pautan Luar 
 Sejarah Minangkabau (2): Kerajaan Minangkabau Baru
 Datuk Perpatih Nan Sebatang & Datuk Ketumanggungan
 Tomb of Datuk Perpatih Nan Sabatang
 Stempel Datuak Katumanggungan dan Datuak Perpatih Nan Sabatang

Ketumanggungan
Ketumanggungan